OpenLLM-France/wikimedia huggingface dataset:
# Jean-Baptiste Denys

Jean-Baptiste Denys (Paris, 1640?– Paris, 1704ko urriaren 3a) mediku frantziarra izan zen. Montpellierrren ikasi ondoren Luis XIV. erregearen mediku pertsonala izan zen.

## Lehen odol-transfusio

Baina zalantza barik bere biografian jasotako gertakaririk garrantzitsuena 1667ko ekainaren 15ean izan zen, lehen giza odol transfusio egin zuenean. Arkume baten 350 ml odol sartu zizkion hamabost urteko gazte bati. Horretarako, kanulatzat, hegaztien lumak erabili zituen. Mutikoak bi hilabete zeramatzan sukar gogorrekin eta bere gurasoak edozer probatzeko prest zeuden. Odol transfusioa egin ostean, hurrengo goizean, ustez, gaztea sendatuta zegoen eta arrakastatsutzat jo zuten. Gaztea handik gutxira hil zen. Denys doktoreari erailketa leporatu zioten, baina gertaera hartatik aske irten zen, gazte gaixoaren emazteak artsenikoz pozoitu zuelako.
Jean-Baptiste Denys medikua oso denbora gutxian Europako zientzialarien artean izen handiko egin zen arren, bizitza amaiera aldrebestu zitzaion epaiketa eta heriotza batzuk tarteko.

## Erreferentziak

* ↑ https://www.argia.eus/efemerideen-kanala/lehen-giza-odol-transfusioa-egin-zuen-jean-baptiste-denys-medikuak

## Ikus, gainera

* Medikuntzaren historiaren kronologia
* Paristar ospetsuen zerrenda

## Kanpo estekak

* (Ingelesez)Biografia ("Red gold. The epic story of blood")
* Datuak: Q729940
# Jean-Baptiste Dortignacq

Jean-Baptiste Dortignacq (Arudy, 1884ko apirilaren 25a - Peirahorada, 1928ko maiatzaren 13a) XX. mende hasierako txirrindulari bat izan zen, Frantziako Tourrean etapak irabazteaz gain podiumera birritan igo zena.
1910an Romagnako Giroaren lehenengo ekitaldia irabazi zuen eta Italiako Giroan bigarren etapa irabazi zuen, italiarra ez zen txirrindulari baten aurreneko etapa garaipena izan zen.

## Palmaresa

1904
* 2. Frantziako Tourrean eta bi etapa (5.a eta 6.a)
1905
* 3. Frantziako Tourrean eta hiru etapa (6.a, 10.a eta 11.a)
* 2. Bol d'or lasterketan
1906
* Frantziako Tourreko etapa bat (8.a)
1908
* Frantziako Tourreko etapa bat (6.a)
* 2. Bol d'or lasterketan
1909
* Bordele-Tolosa
1910
* Romagnako Giroa
* Italiako Giroko etapa bat (2.a)

## Sailkapen orokorra Itzuli Handietan

| Itzuli Handia | 1903 | 1904 | 1905 | 1906 | 1907 | 1908 | 1909 | 1910 |
| Frantziako Tourra | UT | 2. | 3. | UT | — | UT | — | UT |
| Italiako Giroa | — | — | — | — | — | — | — | UT |

## Erreferentziak

* ↑ «DORTIGNACQ Jean-Baptiste» www.memoire-du-cyclisme.eu (Noiz kontsultatua: 2023-01-01).
* ↑ «Resultados del Tour de Francia 1904 - Clasificaciones» www.sport-histoire.fr (Noiz kontsultatua: 2023-01-01).
* ↑ «Resultados del Tour de Francia 1905 - Clasificaciones» www.sport-histoire.fr (Noiz kontsultatua: 2023-01-01).

## Kanpo estekak

Jean-Baptiste Dortignacq - ProCyclingStats
* Datuak: Q1876692
* Multimedia: Jean-Baptiste Dortignacq / Q1876692
# Jean-Baptiste Ernest Lacombe

    Artikulu hau arkotektoari buruzkoa da; hizkuntzalaria gaitzat duena beste hau da: «Georges Lakonbe»
Jean-Baptiste Ernest Lacombe (1854ko urriaren 19 Biarritz-1922ko irailaren 30 Bouliac, Bordele aldea, Okzitania) arkitekto lapurtarra da.
Bere gurasoak Jean-Antoine Prosper Lacombe, berau ere arkitektoa eta Clémence Salles ziren. Arte Ederretako Eskolan 1884an diplomatua. Monumentu historikoetan aditua zen arkitektoa, 1901ean Akademiako ofiziala izendatu zuten.
Bere Bouliaceko Lavergne (okzitanieraz Lavèrnha) gazteluan hil zen 1922an.

## Obra nagusiak
### Euskal Herrian

Biarritzen:
* Santa Eugenia eliza.
* Lacombe Arkupeak (1910).
* "Villa Bidartea".
Arrangoitzen:
* "Bosquet" gaztelua (1905).

### Okzitanian

Bordelen Charles Durand hiriko arkitektuarekin hainbeste lanetan kolaboratu zuen:
* Udal Liburutegia (egun Akitania eskualdeko kontuhartzailetzaren egoitza).
* Merkataritza-Ganbera.
* Zuzenbide Fakultatea.
* Umezurtz-etxe zibilak.
* Bordeleko Antzoki Handia.
* Medikuntza Fakultateko obretako inspektore orokorra ere izan zen.
Orthezen:
* Préville gaztelua.

## Ikus, gainera

* Biarriztar ezagunen zerrenda

## Kanpo loturak

(Frantsesez) Lacombe Leniauden XIX. mendeko arkitektoen katalogoan.
* Datuak: Q2841908
# Jean-Baptiste Frantxistegi

Jean-Baptiste Frantxistegi (Iholdi, 1755eko maiatzaren 6a - ib., 1806ko uztailaren 22a) baxenabartar notarioa izan zen.
Donibane Garaziko notarioa eta Nafarroako Estatuetan Hirugarren Estatuko hautetsia Frantziako Iraultza hasi zen garaian. 1789ko uztailaren 15eko Estatu Orokorretan Nafarroako Tiers-Etaten ordezkari hautatu zuten. Batzar Nazional Konstituziogilean ere parte hartu zuen.

## Erreferentziak

* ↑ assemblee-nationale.fr

## Kanpo estekak

* Datuak: Q61695561
# Jean-Baptiste Djebbari

Jean-Baptiste Djebbari (1982ko otsailaren 26a , Melun, Île-de-France, Frantzia) Frantziako goi kargudun eta politikaria da.
2019ko irailaren 3an Garraio ministro izendatu zuten.
La Republique en Marche!-ko kidea, Vienne Garaia departamenduko bigarren barrutiko kidea da 2017az geroztik. Asanblea Nazionalean, Commission du Développement durable et de l'Aménagement du territoire-ko kidea da, urtean. 2019ra arte LREM taldeko koordinatzaile gisa betetzen duen kargua.
Jean Castex gobernuko garraio-arduradun sailburu delegatua izendatu zuten (2020ko uztailaren 3an).
ENAC eta École polytechniquen lizentziatu zen.

## Erreferentziak

* ↑ Décret du 3 septembre 2019 relatif à la composition du Gouvernement
* ↑ Jean-Baptiste Djebbari : «Par mon métier, je sais ce qu’est un "découché"»
* ↑ Décret du 6 juillet 2020 relatif à la composition du Gouvernement
* ↑ Nomination - Jean-Baptiste Djebbari co-pilotera et structurera un nouveau fonds dont la vocation sera de contribuer à la décarbonation

## Kanpo estekak

* Datuak: Q30343005
* Multimedia: Jean-Baptiste Djebbari / Q30343005
# Jean-Baptiste Etxeberri (idazlea)

    Artikulu hau Donoztiriko idazleari buruzkoa da; beste esanahietarako, ikus «Jean-Baptiste Etxeberri».
Jean-Baptiste Etxeberri (Donoztiri, 1903ko martxoaren 13a - 1996ko urtarrilaren 1a) apaiza eta euskal idazlea izan zen.

## Biografia

Donoztirin jaio zen; ama herri honetakoa eta aita Armendaritzekoa zituen. Hamahiru neba-arrebaren artean gazteena zen. Ikasketak Hazparneko eskolan, Beloken eta Baionako seminarioan egin zituen. Apaiz bihurtuta, irakasle lanetan Uztaritze eta Hazparnen ibili zen eta Ipar Euskal Herri osoan zehar predikatzen. Bigarren Mundu Gerran preso hartu zuten baina ihes egin zuen; erretore lanetan Arbona eta Urruñara bidali zuten. Geroago Baionako erietxeko gaixoak zaintzen joan zen.
Bizitzaren azken urteak Kanboko Arditeia zaharretxean eman zituen. 1993an Euskaltzaindiak euskaltzain ohorezko izendatu zuen.

## Lanak

Donoztiritarrak bere 13 liburuetan batez ere erlijioa izan du aipagai.
* Zeruari buruz, 1959.
* Michel Garikoitz sainduaren bizia eta bertuteak (1962).
* Obrak mintzo.
* Han-hemenka.
* Orhoitgarriak, 1986.
* Hazparneko misionestak, Baiona, 1986.
* Orotarik.
* Azken buruxkak.
* Berriz ere beretik.
* Ene orhoitean.
* Lehengo eta oraiko gora-beherak, Baiona, 1991
* Frantziako erregina, Baiona, 1996.
* Denetarik, Baiona, 1998.
Kazetaritza artikulu ugariren egilea ere bada, Herria, Euskalduna edota Almanaka aldizkarietan adibidez.

## Erreferentziak

* ↑ Frantseserako sortutako grafian Etcheberry.
* ↑ Avis de décès

## Ikus, gainera

* Mixel Garikoitz

## Kanpo estekak

* Elkarrizketa Argian, 1993.
* Esamoldeak Jean-Baptiste Etxeberriren (1903-1996) obran, Lapurdum 11, 2006
* Datuak: Q12260271
# Jean-Baptiste Etxeberri (politikaria)

    Artikulu hau Baigorriko politikariari buruzkoa da; beste esanahietarako, ikus «Jean-Baptiste Etxeberri».
Jean-Baptiste Etxeberri (Baigorri, 1805eko azaroaren 4a - Paris, 1874ko martxoaren 4a) euskal herritar politikaria zen.
Aita Thomas Etxeberri eta anaia Jean-Baptiste-Amédée-Victor Etxeberri zituen. Pirinio Atlantikoetako Kontseilari Orokorra zen eta 1852ko otsailaren 29an diputatua, 23.984 alde eta 2.466 aurka Agosti Xaho irabaziz. Gobernuaren aldeko hautagaia, berriro 1857ko ekainaren 22an eta 1863ko ekainaren 1ean berrautatua zen.
1869an politika utzi zuen.

## Bibliografia

* Adolphe Robert eta Gaston Cougny, Dictionnaire des parlementaires français (1789-1889), Paris, Bourloton argitaletxea, 1891. II. Liburukia 575. orr.
* Datuak: Q3164071
* Multimedia: Jean-Baptiste Etcheverry / Q3164071
# Jean-Baptiste Etxeberri

Jean-Baptiste Etxeberri Euskal Herriko zenbait pertsonaren izen-deiturak dira:
* Jean-Baptiste Etxeberri (1805-1874): politikari baigorriarra.
* Jean-Baptiste Etxeberri: Escualdun laborarien adiskidea lanaren egilea.
* Jean-Baptiste Etxeberri (1895-1959): pilotari landibartarra.
* Jean-Baptiste Etxeberri (1903-1993): idazle donoztiritarra.

## Ikus, gainera

* Etxeberri (argipena)
# Hypoluxo (Florida)

Hypoluxo Floridako herri bat da. Palm Beach konderrian kokatua dago. 2010ean 2.657 biztanle zituen, 2,1 kilometro koadrotan banatuta.

## Ikus, gainera

* Palm Beach konderria

## Kanpo estekak

* Datuak: Q1842897
* Multimedia: Hypoluxo, Florida / Q1842897
# Hypomartyria

Hypomartyria Micropterigoidea familiako tximeleta genero bat da. Bere espezie tipoa Hypomartyria micropteroides da.

## Espezieak

| Espeziea | Irudia | Egoera |
| Hypomartyria micropteroides | | daturik gabe |

## Kanpo estekak

* Datuak: Q10770379
* Espezieak: Hypomartyria
# Ione, igo zerura

Ione, igo zerura 1999. urtean, Joseba Salegiren zuzendaritzapean egindako euskal filma da.

## Sinopsia

Oharra: Atal honek istorio osoa edo amaiera argitzen du.
Iñaki (Kike Diaz de Rada) estualdian dagoen ekoizleak moja talde batentzat filma bat egin behar du.

## Pertsonaiak

* Kike Diaz de Rada: Iñaki
* Martxelo Rubio: Karlos
* Anabel Arraiza: Ione
* Mario Pardo: Alejandro jauna
* Klara Badiola: Maria Jesus ahizpa
* Esther Esparza: Silvia Armendariz
* Nagore Aranburu: Nobizia
* Karmele Aranburu: Eva
* Alaitz Azurmendi: Nobizia
* Maiken Beitia: Nieves ahizpa
* Jose Maria Berasategi: Fermin
* Marivi Bilbao: Angela ahizpa
* Carmen Blocona: Teresa ahizpa
* Amara Carmona: Novicia
* Mariangeles Caubilla: Gloria ahizpa
* Mila Espiga: Dixie
* Patricia Gomendio: Pixie
* Iñake Irastorza: Carmen ahizpa
* Tamara Lopez: Nobizia
* Garbi Losada: Garbi
* Izaskun Santiago: Nobizia

## Kanpo estekak

* (Ingelesez) Pelikula Internet Movie Databasean
* Datuak: Q12259661
# Ione (Kalifornia)

Ione Kaliforniako hiri bat da. Amador konderrian kokatua dago. 2010ean 7.918 biztanle zituen, 12,3 kilometro koadrotan banatuta.

## Ikus, gainera

* Amador konderria

## Kanpo estekak

* Datuak: Q953598
* Multimedia: Ione, California / Q953598
# Ione (Oregon)

Ione Oregongo hiri bat da. Morrow konderrian kokatua dago. 2010ean 329 biztanle zituen, 1,69 kilometro koadrotan banatuta.

## Ikus, gainera

* Morrow konderria

## Kanpo estekak

* Datuak: Q2332819
* Multimedia: Ione, Oregon / Q2332819
# Ionavarra

Ionavarra Estudios Técnicos Control y Proyectos Berriozarren egoitza duen ingeniaritza-enpresa da. Azterketa geoteknikoak egiten ditu eta hainbat zerbitzu ematen ditu, hala nola eraikuntzaren kalitatea kontrolatzeko analisia.

## Kanpo estekak

* Webgune ofiziala (Gaztelaniaz)
* Datuak: Q97276470
# Ione Basterra

Ione Basterra Olaguenaga (Orozko, 1994ko abuztuaren 21a-2019ko abenduaren 28) txirrindularitza egokituaren hand bike diziplinan kirolari eta txapelduna.

## Biografia

1994an jaioa, ibilbide luzea egin zuen handbike -txirrindularitza egokitua- diziplinan nahiz eta arantza bifidoarekin jaio. Bizkaitarra ibiltzeko gai zen hainbat ebakuntza egin ostean. Irakaskuntzan lan egiten zuen Laudion, La Milagrosa ikastetxean, euskara irakaslea izanik. Basterra Saiatu Fundazioko taldekidea izan zen. 25 urterekin bat-batean hil zen.

## Ibilbidea

Basterrak Espainiako selekzioarekin lehiatzen zuen. Europako zirkuituetan bi domina eskuratu zituen 2013an. 2016an Europako txapelduna izan zen Sub-23 kategorian, Italian. 2016an, berriz, Espainiako Txapelketan bigarren geratu zen, eta 2017an 3. sailkatu zen Rosenauko lasterketan, frantziar estatuan. 2018an Munduko Kopan lehiatu zen.

## Erreferentziak

* ↑ https://elpais.com/deportes/2019/12/29/actualidad/1577638959_110100.html
* 1 2 https://aiaraldea.eus/orozko/1577567327007-ione-basterra-txirrindulari-gaztea-hil-da

## Kanpo loturak

* Heriotzaren berri EITBn.
* Elkarrizketa Aiaraldea Gaur hedabidean.
* Datuak: Q80333664
# Ionako abadia

Ionako abadia Eskoziako mendebaldean dagoen Hebridak uhartediko Iona uhartean dagoen abadia bat da. A mailako eraikina izendaturik dago.
Erdi Aroan Mendebaldeko Europako erlijio gune garrantzitsuenetako bat izan zen. Honen adibide garbiena, abadia honetako fraideek burututako Kellseko liburua da. Eskozia, Irlanda, Norvegia eta Frantziako hainbat errege-erregina abadia honetako hilerrian lurperatuak daude, ustez, denera 48 monarken hilobiak daudelarik.

## Historia

563. urtean San Kolunba leku honetara ailegatu zen hamabi jarraitzailerekin, eta monasterioa sortu zuen. Piktoen eta eskoziarren artean kristautasuna hedatzeko erdigunea izan zen. Kellseko liburuaz gain Irlandako Kronika ere bertan idatzi zen 740 arte.
795ean bikingoek eraso egin zioten abadiari eta IX mendean eraso gehiago etorri ziren. 806an esate baterako 68 monje hil zituzten gaur egun Martirien badia deitzen den tokian. Eraso hauek zirela eta, monjeek Kellseko abadiara (Irlandara) egin zuten ihes babes bila, eta liburuak beraiekin eraman zituzten, hortik Kellseko liburuaren izena. Beste monje batzuek Europara egin zuten alde, Belgika, Frantzia edo Suitzara. Ionan jarraitzea erabaki zutenek bikingoen eraso gehiago jasan zituzten eta, abadia erre egin zuten arren, komunitate batek bertan jarraituko zuela uste da.
1164an Somerled gerlariak berreskuratu zuen. Irlandarrak ekarri zituen eta hauek katedrala eraiki zuten. Somerleden seme Ranald Uharteetako Jaun bihurtu zen, eta 1203an monasterioa eraikitzeko baimena eman zien beneditarrei, bai eta komentu bat ere agustindarrei. Kolunbaren jarraitzaileek eragina galdu zutela ikusita, hurrengo urtean, monasterioak eraso latza jasan zuen, bi apezpiku irlandarrek gidatuta.
XV mendean komentua berreraiki zuten, bai eta abadiako eliza ere, baina 1560ko Eskoziako Erlijio Erreforman bertan behera utzi ziren eraikinak.
1899an Argylleko dukeak abadia eta komentuaren hondarrak Iona Cathedral Trust erakundeari eman zizkion eta honek abadiako berrizte lanak hasi zituen 1938an. Ian Gordon Lindsay arkitektoak gidatu zuen berreraikuntza. XX mendean inguruko beste hainbat eraikin berreraiki ziren. 2000 urtean Historic Scotland erakundeak hartu du berau kudeatzeko ardura.

## Iruditegia

* Ionako abadia.
* Klaustroa.
* Klaustroa.
* Barnealdea.
* San Joanen gurutzea.

## Kanpo estekak

* Ionako komunitatearen webgunea (Ingelesez)
* Iona abadia Scotland Historic webgunean ikusgai (Ingelesez)
* Datuak: Q198409
* Multimedia: Iona Abbey / Q198409
# Ionadi

Ionadi Italiako udalerri bat da. Vibo Valentiako probintzian kokatuta dago, Calabria eskualdean. 4.556 biztanle ditu, 8,7 kilometro koadroko azaleran banatuta.

## Mugakideak

Ionadik honako udalerri hauekin egiten du muga:
Filandari Mileto San Costantino Calabro San Gregorio d'Ippona Vibo Valentia

## Kanpo estekak

* Datuak: Q54714
* Multimedia: Jonadi / Q54714
# Ione (Washington)

Ione Ameriketako Estatu Batuetako inkorporatutako herri bat da. Pend Oreille konderrian dago, Washington estatuan. 428 biztanle ditu, 1,530968 kilometro koadroko azaleran banatuta.

## Ikus, gainera

* Pend Oreille konderrian

## Kanpo estekak

* Datuak: Q1508125
* Multimedia: Ione, Washington / Q1508125
# Iona (Minnesota)

Iona Minnesotako hiri bat da. Murray konderrian kokatua dago. 2010ean 137 biztanle zituen, 2,00 kilometro koadrotan banatuta.

## Ikus, gainera

* Murray konderria

## Kanpo estekak

* Datuak: Q2230576
# Iñaki Aldekoa

Iñaki Aldekoa izenarekin pertsona ezagun hauek daude:
* Iñaki Aldekoa Beitia, euskal idazlea eta EHUko irakaslea.
* Iñaki Aldekoa Azarloza, Aralar alderdiko politikaria.
* Ignacio Aldekoa, gaztelaniaz idatzi zuen euskal idazlea.
# Iñaki Aldekoa Azarloza

    Artikulu hau Zornotzako politikariari buruzkoa da; beste esanahietarako, ikus «Iñaki Aldekoa».
Iñaki Aldekoa Azarloza (Zornotza, Bizkaia, 1940a - 2021eko apirilaren 8a) ezker abertzaleko politikaria izan zen. Herri Batasunako zein Aralar alderdiko politikaria izan zen. Ikasketaz ingeniari kimikoa zen.

## Ibilbidea

Aldekoaren ibilbide politikoa EGIn hasi zen. Militantzia horrek Larrinagako kartzelara eraman zuen non urte bete egin zuen preso. Handik irtenda, ETA Berrin kidetu zen baino ez zuen luze egin bertan espainolistatzat jo baitzuen. Ondoren Movimiento Socialista de Euskadi (MSE) izeneko erakundean kidetu zen. MSE ELA sindikatuaren eszisio bat zen 1962an sortutakoa.
MSEk ESB alderdi politikoaren sortzaileetako bat izan zen 1975ean eta alderdi berriaren idazkari nagusi aukeratu zuten Aldekoa 1977an. ESB Herri Batasunaren (HB) sortzaileetako bat izan zen. 1978az gero HBren Mahai Nazionaleko kide izan zen 1990eko hamarkada hasi arte
Herri Batasunaren izenean Aldekoa nafar parlamentario aukeratu zuten 1979ko hauteskundeetan eta 1983an berrautatu zuten.1983tik 1985era preso sartu zuten, ETAri laguntzea egotzita.
1986an Espainiako Diputatuen Kongresuko kide aukeratu zuten Nafarroan eta bertako kide izan zen 1987. HBren politikari jarraiki ez zuen parte hartu Kongresuaren ohiko jardunean.
Espainiako Gobernua eta ETA Aljerren bakerako elkarrizketa-mahaian eseri zirenean (1986-1989), Erakundearen aholkularien taldean hartu zuen parte. Aljerreko elkarrizketen porrotak Ezker Abertzalearen estrategia politiko-militarraren gero eta kritikoagoa izatera bultzatu zuten eta horrek Mahai Nazionala 1992an uztera eraman zuten.
Lizarra-Garaziko prozesuaren bilakaera eta porrotak eraman zuten, Euskal Herritarrok-en Aralar ildo politikoan parte hartzera eta Aralar partidu politiko bihurtzeko prozesuan bultzatzaileetako bat izatera. Aldekoak honela zioen 2002n Euskaldunon Egunkariari emaniko elkarrizketa batean. «Historikoki borroka armatuak esanahi eta eduki bat izan badu ere, egun ez du zentzurik, eta ETAk borroka utzi behar luke».
Aralarreko zuzendaritzako kide izan zen eta 2007-2011 legealdian Arabako Batzar Nagusietako batzarkidea.

## Erreferentziak

* ↑ «Iñaki Aldekoa ezker abertzaleko diputatu eta preso ohia hil da» naiz: 2021-04-08 (Noiz kontsultatua: 2021-04-08).
* ↑ «Aldekoa Azarloza, Iñaki - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-04-11).
* ↑ Urain, Jon O.. «Ezkerreko subiranismoa «bokazio»» Berria (Noiz kontsultatua: 2021-04-11).

## Kanpo estekak

* Iñaki Aldekoa Azarloza
* Iñaki Aldekoa Azarloza Inguma datu-basean
* Datuak: Q9010277
# Iñaki Altolagirre

Iñaki Altolagirre, goitizenez Matxet (Pasai Donibane, 1977) musikari euskalduna da. Zenbait taldetan parte hartu izan du, hala nola Jousilouli, Naizroxa edo Anai Arrebak. Etxetik datorkio musika zaletasuna, bai aita eta bai osaba musika ekoizleak baititu.

## Erreferentziak

* ↑ (Gaztelaniaz) «Iñaki Altolaguirre: «Creo que si toda la gente mirase hacia dentro y arreglase lo suyo viviríamos en un mundo mucho mejor»» Manifiesto Magazine 2017-12-21 (Noiz kontsultatua: 2019-07-16).
* Datuak: Q65588831
# Iñaki Aldaia

Iñaki Aldaia Berroeta (Iruñea, 1950eko irailaren 30a - 2024ko urtarrilaren 16a) alpinista nafarra izan zen.

## 1979ko espedizioa

1979an Dhaulagiri (8.167 m) zortzimilakora igo zen espedizioaren kidea izan zen. Xabier Garaioa eta Gerardo Plaza nafarrekin, Jordi Pons kataluniarrarekin eta Ang Rita sherparekin batera, urte hartako maiatzaren 12an tontorreraino iritsi zen. Euskal Herriko mendizaletasunaren historian mugarri nagusietako bat izan zen gertakari hau.

## Ibilbideko beste urrats batzuk

* 1976an, Hindu Kushen (Afganistan) dagoen Shakaur (7.116 m) mendira igo zen, lehenengo Zazpimilakoa izan zena Euskal Herriko historian. Espedizio historiko hartan Gregorio Ariz, Xabier Garaioa, Gerardo Plaza eta Leandro Arbeloa egon ziren, besteak beste. "Mendiak 1976" dokumentalean (Luis Arrieta, 2021) jaso zuten bertan gertatutakoa.
* 1981ean, beste igoera historiko baten parte hartu zuen, Jannu gailurrera (7.710 m).
* 1984an, Peak 43 mendia (6.769 m) igotzen saiatu ziren, lortu gabe. 1986an, aldiz, Yukshin Gardan Sar mendira (7.530 m) igo ziren, Karakorumen (Pakistan).

## Ikus, gainera

* Euskal Herriko alpinismoaren historia
* Zerrenda:Iruindar ospetsuak

## Erreferentziak

* ↑ "Iñaki Aldaia hil da, 1979an Dhaulagirira igo ziren mendizaleetako bat" ("Berria": 2024/01/16).
# Iñaki Alkiza

Iñaki Alkiza Laskibar (Altza, Donostia, 1933ko uztailaren 31 - Donostia, 2023ko maiatzaren 16a) euskal herritar futbolari, Errealeko presidente eta politikari abertzalea izan zen. Bittor Alkiza futbolari ohiaren aita izan zen.

## Futbolaria

Errealan 1955 eta 1961 bitartean jokatu zuen. Talde honetan jokalari gisa 73 partidu jokatu eta 6 denboralditan zehar 9 gol sartu zituen. 1961ean futbolean jokatzeari utzi zion.

## Donostiako udala

Espainiako Trantsizio Demokratikoan eta lehenbiziko hauteskundeak ospatu aurretik, 1978ko irailetik 1979ko martxo arte udal batzordeko kide izan zen. Batzorde honetan Alkizak EAJ alderdia ordezkatu zuen. Gainera denboraldi horretan batzorde horretako presidentea ere izan zen (gaur egungo alkate postuaren parekidea), aurreko Ramon Jauregi presidente sozialista ordezkatuz.

## Errealeko zuzendari eta presidentea

1979an Alkizak politika laga (nahiz eta EAJren barnean jarraitu) eta Errealako zuzendaritzan sartu zen. 1983 eta 1992. urte bitartean Errealeko presidentea izan zen, Jose Luis Orbegozo presidente arrakastatsua ordezkatuz. 1992an presidente postuan Luis Urangak ordezkatu zuen.

## Politikara itzulera

Erreala utzi ondoren eta Gipuzkoa osoan zuen irudi ona aprobetxatuz, Eusko Alkartasuna alderdia ordezkatuz Gipuzkoako Foru Aldundirako Ahaldun Nagusia izateko hautagaitzarako aurkeztu zen. Bere hautagaitza EAJ eta Herri Batasunakoaren atzetik, hirugarren gelditu zen. Azkenik, Roman Sudupe jeltzalea Ahaldun Nagusia bilakatu zelarik. 1999-2003 bitartean Gipuzkoako Batzar Nagusietako presidente karguan jardun zuen.

## Erreferentziak

* ↑ «Alkiza Laskibar, Iñaki - Ahotsak.eus» ahotsak.eus (Noiz kontsultatua: 2019-10-17).

## Kanpo estekak

* Iñaki Alkizari elkarrizketa. 2010. Euskal jakintza
* Iñaki Alkizari elkarrizketa. 1989. Argia aldizkaria
* Iñaki Alkizari elkarrizketa. 2009. Anoeta aldizkaria
* Datuak: Q2684302
* Multimedia: Iñaki Alkiza / Q2684302
# Iñaki Alkorta

Iñaki Alkorta Andonegi (Donostia, 1950 - Ibidem, 2023ko irailaren 29a) zuzenbidearen eta enpresa kudeaketaren inguruan egin zituen ikasketak. Bere ibilbide profesionala desgaitasunen bat zutenen laneratzearekin egon da lotuta. Gureak taldearen sorreran eta hedapenean funtsezko pertsona izan zen. 2006tik Gureak taldearen presidentea izan zen eta 1977tik 2011 arte, zuzendari orokorra. EHLABE Euskal Herriko Lan Babestuaren Elkartearen sortzaileetako bat ere izan zen Alkorta, eta gaur egun presidentea zen. Donostiako Goienetxe fundazioaren patronatuko kide ere izan zen.
Atzegi elkartearen gurasoen kezkatik abiatu zen Gureak, desgaitasunen bat zutenentzako lan aukera egonkorrak sortu eta kudeatzeko, eta gaur egun 6.000 pertsona inguruk osatzen dute taldea; horietatik %84k desgaitasunen bat daukate.

## Sariak

* 2003an enpresabururik onenaren saria jaso zuen, Gipuzkoako merkataritza ganberaren eskutik.
* 2015ean, enpresa munduan egindako lana aitortzeko, Joxe Mari Korta saria jaso zuen, Iñigo Urkulluren eskutik. Gureak-ek egindako ekarpena aitortu nahi izan zuen Eusko Jaurlaritzak: «Enpresa talde hori lan aukera egonkorrak eta pertsonen mugetara ahalik eta gehien egokitutako lan aukerak sortzeko eta kudeatzeko sortu zen, eta adimen desgaitasuna duten gipuzkoarrei lehentasuna ematen diete».

## Erreferentziak

* ↑ https://www.diariovasco.com/economia/empresas/guipuzcoanas/fallece-inaki-alkorta-presidente-gureak-20230930113953-nt.html
* ↑ https://www.eitb.eus/eu/albisteak/gizartea/osoa/9320512/inaki-alkorta-gureaken-presidentea-hil-da/
* ↑ https://www.berria.eus/albisteak/233440/inaki-alkorta-hil-da-gureak-taldeko-presidentea.htm
* ↑ https://www.20minutos.es/noticia/2604093/0/premios-joxe-mari-korta-2015-reconocen-pedro-abasolo-manu-galindez-jose-luis-larumbe-inaki-alkorta/

## Ikus, gainera

* Gureak Taldea

## Kanpo estekak

* Datuak: Q122899913